"Setswana Puo ya Gae (HL)/P2 6 DBE/Ngwanaitseele 2022 NSC KAROLO YA A: POKO MELODI YA POKO – RM Ramogoshi Dipotso di tlaa bodiwa go tswa mo mabokong mangwe a le MANE a a tlhaotsweng le go tswa go le le LENGWE le le sa tlhaolwang. Batlhatlhojwa ba tshwanetse go araba dipotso DINGWE le DINGWE di le PEDI go tswa mo mabokong a a tlhaotsweng le le le sa tlhaolwang. Dipotso tsa maboko a a tlhaotsweng di tlaa tlhagelela pele, mme go latele tsa leboko le le sa tlhaolwang. ELA TLHOKO: Araba potso e le NNGWE ya leboko le le sa tlhaolwang. POKO E E TLHAOTSWENG Araba dipotso di le PEDI go tswa mo go di le nne tse di boditsweng. POTSO 1: POTSO YA TLHAMO Buisa leboko le le latelang, mme morago o kwale tlhamo e mo go yona o bontshang ka moo mmoki a atlegileng go mothofatsa tlhaolele ka gona. Boleele jwa tlhamo e nne mafoko a a ka nnang 250–300. TLHAOLELE – OH Segano 1 Ngwana o kile a bonwa Aforikaborwa 2 A bonwa ka maikaelelomagolo segolo 3 Bammopi ba mo itumeletse segolo 4 Kgolo ya gagwe e tlisitse kutlobotlhoko. 5 Bangwe ba re o tlile ka Maesemane 6 Bangwe ba re o tlile ka Maaferikanere 7 Bantsho bona ba re ga ba na seabe ka ena 8 Ka a tsaletswe go ba kgobola mekwatla. 9 Ngwana o filwe leina – Tlhaolele 10 Leina lebe seromo, 'ina lebe ga twe le a roma. 11 Lorato ga a ka a lo amogela fa e se kilo 12 Bangwe ba mo tlhoile tsalong go fitlha losong. 13 Bana ba Aforika ba kgaoganngwa ka digongwana 14 Batho ba ipona jaaka Basweu, Bantsho le Maintia 15 Dinaga tsa ntle tsa gana seo lebaibai 16 Sebetsasegolo ya nna ikgatoloso le dikiletso. 17 Bokhutlong batsadi ba ngwana ba mo latlha 18 Ba kopa boitshwarelo ka ntlha ya ditiro 19 Ba re ngwana ga a ka a lere boikhutso 20 Tsalo ya gagwe e lerile matlhotlhapelo. 21 Basweu ba ne ba iphetotse Batlhopiwa ke o mogolo 22 Ba laolela bangwe tulo le botshelo 23 Ga tsoga diletseng ba sa solofela 24 Ba bona fa tshiamo e le polao ya ga tlhaolele. [10] Kwalololo e ileditswe Phetla"